CELEX: 52015DP0448
Language: bg
Date: 2015-12-16 00:00:00
Title: Решение на Европейския парламент да не се представят възражения срещу Делегиран регламент на Комисията от 30 октомври 2015 г. за изменение на Делегиран регламент (ЕС) № 1268/2012 относно правилата за прилагане на Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза (C(2015)07555 — 2015/2939(DEA))

24.11.2017   
            
            
               BG
            
            
               Официален вестник на Европейския съюз
            
            
               C 399/233
            
         P8_TA(2015)0448
   Неповдигане на възражения срещу делегиран акт: правила за прилагане на финансовия регламент
   Решение на Европейския парламент да не се представят възражения срещу Делегиран регламент на Комисията от 30 октомври 2015 г. за изменение на Делегиран регламент (ЕС) № 1268/2012 относно правилата за прилагане на Регламент (ЕС, Евратом) № 966/2012 на Европейския парламент и на Съвета относно финансовите правила, приложими за общия бюджет на Съюза (C(2015)07555 — 2015/2939(DEA))
   (2017/C 399/47)
   Европейският парламент,
   
               —
            
            
               като взе предвид Делегиран регламент на Комисията (C(2015)07555),
            
         
               —
            
            
               като взе предвид писмото на Комисията от 12 ноември 2015 г., с което последната отправя искане към Европейския парламент да заяви, че не повдига възражения срещу делегирания регламент,
            
         
               —
            
            
               като взе предвид писмото от 27 ноември 2015 г. на комисията по бюджети и комисията по бюджетен контрол до председателя на Съвета на председателите на комисии,
            
         
               —
            
            
               като взе предвид член 290 от Договора за функционирането на ЕС,
            
         
               —
            
            
               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза (1), и по-специално член 210 от него,
            
         
               —
            
            
               като взе предвид Регламент (ЕС, Евратом) 2015/1929 на Европейския парламент и на Съвета от 28 октомври 2015 г. за изменение на Регламент (ЕС, Евратом) № 966/2012 (2),
            
         
               —
            
            
               като взе предвид препоръката за решение на комисията по бюджети и комисията по бюджетен контрол,
            
         
               —
            
            
               като взе предвид член 105, параграф 6 от своя правилник,
            
         
               —
            
            
               като взе предвид обстоятелството, че никакво възражение не е представено в срока, предвиден в член 105, параграф 6, трето и четвърто тире от своя правилник, който срок изтече на 15 декември 2015 г.,
            
         
               A.
            
            
               като има предвид, че Директиви 2014/23/ЕС (3) и 2014/24/ЕС (4), които държавите членки разполагат с време до 18 април 2016 г. да транспонират в своето национално право, направиха необходимо да се изменят както Регламент (ЕС, Евратом) № 966/2012, така и Делегиран Регламент (ЕС) № 1268/2012 на Комисията относно правилата за прилагане на Регламент (ЕС, Евратом) № 966/2012 по отношение на процедурите на институциите на ЕС за възлагане на обществени поръчки и възлагане на поръчки за свои нужди;
            
         
               Б.
            
            
               като има предвид, че Регламент (ЕС, Евратом) № 966/2012 беше така изменен на 28 октомври 2015 г. с Регламент (ЕС, Евратом) № 2015/1929 на Европейския парламент и на Съвета, който го приведе в съответствие с горепосочените директиви, и влезе в сила на 30 октомври 2015 г.;
            
         
               В.
            
            
               като има предвид, че на 30 октомври 2015 г. Комисията прие Делегиран регламент C(2015)07555 с оглед да се гарантира, че съответната актуализация на Делегиран Регламент (ЕС) № 1268/2012 на Комисията може да се прилага от началото на финансовата година, гарантирайки ясен преход към новите правила на ЕС в областта на обществените поръчки и концесиите;
            
         
               Г.
            
            
               като има предвид, че съгласно член 210 от Регламент (ЕС, Евратом) № 966/2012, който оправомощава Комисията да приема такива делегирани актове, Делегиран регламент C(2015)07555 по принцип може да влезе в сила едва в края на периода на контрол от страна на Парламента и Съвета, което е за период от два месеца, считано от датата на нотифицирането, т.е. до 30 декември 2015 г., като може да бъдат удължен с още два месеца;
            
         
               Д.
            
            
               като има предвид обаче, че Комисията отправи искане към Парламента на 12 ноември 2015 г., в случай че не възнамерява да повдига възражения срещу делегирания акт, да нотифицира Комисията за това не по-късно от 21 декември 2015 г., тъй като, за да се гарантира навременното му публикуване в Официален вестник преди 31 декември 2015 г. и по този начин да се осигури влизането в сила на делегирания акт на 1 януари 2016 г., както е предвидено, той трябва да се представи на Службата за публикации до 21 декември 2015 г.;
            
         
            
               1.
            
            
               Заявява, че не представя възражения срещу делегирания регламент;
            
         
            
               2.
            
            
               Възлага на своя председател да предаде настоящото решение на Съвета и на Комисията.
            
         
      (1)  ОВ L 298, 26.10.2012 г., стр. 1.
   
      (2)  ОВ L 286, 30.10.2015 г., стр. 1.
   
      (3)  Директива 2014/23/ЕС на Европейския парламент и на Съвета от 26 февруари 2014 г. за възлагането на договори за концесия (ОВ L 94, 28.3.2014 г., стр. 1).
   
      (4)  Директива 2014/24/ЕС на Европейския парламент и на Съвета от 26 февруари 2014 г. за обществените поръчки и за отмяна на Директива 2004/18/ЕО (ОВ L 94, 28.3.2014 г., стр. 65).